עוגה

Orchard Street}} ב[[לואר איסט סייד (1933)]]
Brisbane Arcade}}, [[קווינסלנד (1938)]]
עוגות בחלון ראווה של מאפייה ב[[לונסטון]]
עוּגה (במלרע) היא מאפה מתוק העשוי מקמח, סוכר, ביצים ומרכיבים נוספים, שלרוב נאפה בתנור. 

עוגות קדומות היו למעשה סוג של לחם משודרג. כיום, עוגות הן שם רחב למגוון רב של מאפים מתוקים, שיכולים להיות דומים גם לקינוחים אחרים כמו פשטידות, מרנג, קרמים ופאי.

עוגות מוגשות, לעיתים, כמאכל חגיגי באירועים מיוחדים, כמו חתונות, ימי נישואין וימי הולדת. קיימים אין ספור מתכונים לעוגות: חלקן דומות ללחם, חלקן עשירות ומורכבות. ישנן מתוכנים מתקופות קדומות. הכנת עוגה כבר אינה תהליך מסובך; בעוד שבעבר הכנת עוגה דרשה עבודה רבה (במיוחד הקצפת קצף ביצים), כיום ציוד האפייה והמתכונים הפכו פשוטים יותר, כך שגם טבחים חובבים יכולים לאפות עוגה מורכבת.

==הגדרות רחבות==
עוגות הן מתוקות בדרך כלל, וממותקות לרוב בעזרת סוכר או ממתיקים מלאכותיים, אך קיימים גם מאפים מלוחים שלעיתים נקראים עוגה.
עוגה בדרך כלל אפויה בתנור, אבל ישנם מתכונים למיני מתיקה (שוקולד בדרך כלל) להכנה במחבת, במיקרוגל או ללא חימום שלעיתים נקראים עוגה.

== אטימולוגיה ==
בעברית הקדומה המונח "עוגה" ציין מאכל המעוצב בצורת עיגול: "עוג" ו"חוג" שניהם פעלים המקושרים לעיגול. בניגוד לעוגה בת ימינו, שהיא לרוב קינוח, בתנ"ך כתוב כי בני ישראל לקחו עמם בצאתם ממצרים "עֻגֹת מַצּוֹת כִּי לֹא חָמֵץ" , כלומר מאפה הדומה יותר לפיתה. עוגות נאפות בתבניות בעלות צורות מגוונות, ויכולות אף להיות מבנה המורכב מכמה צורות.

==היסטוריה==

לאורך מאות בשנים התפתחו העוגות כחלק עיקרי וחשוב במטבחים רבים, בהתאם לחומרים הזמינים, מזג האוויר וטעם מקומי נרכש. עוגות מסוימות זכו ליחס של נכס צאן ברזל במטבחן, כגון שטרודל וזאכרטורטה מהמטבח האוסטרי, עוגת דובוש הונגרית, ועוגת טירמיסו איטלקית.

עוגות, כפי שאנו מכירים אותן כיום, הופיעו רק במהלך המאות ה-18 וה-19. 

האופים הראשונים היו כנראה המצרים הקדמונים. בתקופה זו עוגות היו בעצם לסוג של בצק לחם אליו הוספו ביצים, שומן ודבש כדי להעניק למאפה עושר ומתיקות. גם העוגות האנגליות הראשונות היו סוג של לחם, עגול, שטוח ונוקשה. 

במהלך המאה ה-17 הפכו ביצים טרופות למרכיב דומיננטי והכרחי לאפיית עוגות, לצורך התפחה וכדי ליצור מרקם קליל ואוורירי,, במקום שמרים. בהמשך, עם התפתחותם של חומרי תפיחה כימיים, כגון אבקת אפייה וסודה לשתייה (ביקרבונט סודיום).

==סוגי עוגות==
רובע וסט אנד]]
Saint Honore Cake Shop}} בהונג קונג
* עוגה בחושה היא עוגה שבה רובם המוחלט של מרכיביה מעורבלים יחד, ידנית או במערבל מזון. בדרך כלל הכנת עוגה זו מתחילה בערבול השמן והסוכר וממשיכה בהוספת ביצים, חומרי הטעם ולבסוף הקמח שעורבב מראש עם חומרי תפיחה.
* עוגת תופין (נקראת גם עוגת ספוג, לייקח או טורט) היא עוגה המכילה כמות גדולה של קצף ביצים במטרה להחדיר אוויר לבלילת העוגה כך שתהיה אוורירית יותר. עוגות תופין יוצאות גבוהות וקלות במרקמן ואפשר למלא אותן ולצפות אותן בקרמים וקצפות וכך ליצור עוגות מפוארות.
*רולדה היא עוגת תופין שנאפתה בתבנית שטוחה, וגולגלה יחד עם מילוי קרם, קצפת או ריבה תוך ניצול גמישותה, המושגת באמצעות קצף הביצים.
* עוגת שמרים היא עוגה המבוססת על בצק שמרים. עוגות אלה הן כבדות ועשירות, בעלות ריח ייחודי, ונשמרות היטב בקירור. באבקה היא עוגת שמרים עם מילוי.
* מאפין הוא עוגה אישית הנאפית בתבנית שקעים.
* סופלה מתוק הוא מאפה תפוח שבסיסו חלבוני ביצים מוקצפים המקנים לו את מרקמו וגובהו.
* פאי הוא מאפה שטוח ונמוך שבסיסו בצק פריך והוא ממולא בפירות, קרמים או קצפת. לרוב נאפה בשני שלבים: ראשית הקלתית (בסיס הבצק) נאפית בצורת קערה עד לקשיות בינונית, ואז נכנס המילוי והפאי חוזרת לאפיה מלאה.
* קלאפוטי היא עוגה צרפתית העשויה מפירות אפויים בבלילה נוזלית ועשירה.
* עוגות ללא אפייה הן עוגות שמתבססות על מוצר אפוי מוכן כגון בישקוטים או ביסקוויטים והכנתן אינה כוללת כלל אפייה.

===עוגות לטקסים===
עוגת יום הולדת היא חלק מחגיגות ימי הולדת. נהוג להגיש לרוב עוגה בת קומה אחת שחלקה העליון משוטח, ועליו נעוצים נרות קטנים וצבעוניים. מספר הנרות על העוגה הוא הגיל הנחגג באותו יום, בדרך כלל בתוספת נר "לשנה הבאה". מקובלים גם נר או שניים בצורת ספרות המרכיבים את מספר הגיל הנחגג. חתן או כלת יום ההולדת מביע משאלה כמוסה, מכבה את הנרות ומקבל את הפרוסה הראשונה.

במדינות רבות במערב עוגת חתונה היא חלק חשוב בטקס הכלולות. לרוב העוגה בעלת מבנה המונה מספר קומות ויכולה להיות בעלת צורה מפוארת. מקובל כי בקומה העליונה ביותר, שיכולה להיות בגובה פני המבקרים, מציבים פסלונים זעירים של חתן וכלה, לעיתים עשויים מרציפן אכיל. אף על פי שעוגת החתונה לרוב ייצגה פריון ושפע לזוג הטרי, תפקידה התרחב לחלק מטקס החתונה, שבו הכלה והחתן בוצעים מול האורחים פרוסה ממנה, ומאכילים זו את זה.

==קישורים חיצוניים==

*
* 
* 

==הערות שוליים==

*
קטגוריה:מגדנאות